Mange af os har prøvet at blive blitzet, fordi vi har kørt for stærkt. Men de færreste af os har oplevet lyset fra en anden side – nemlig fra fotovognen. Men onsdag kan du få et indblik i, hvad der foregår i fotovognen. Fotovognene er vigtige for at få farten ned og sikkerheden op på de nordjyske veje. Derfor inviterer Nordjyllands Politi nu offentligheden med ind i fotovognen onsdag fra klokken 13 til 21. Ikke at man fysisk kan være til stede, mens poltiet arbejder, men følger man politiets Twitter-profil, vil man alligevel få et unikt indblik i arbejdet i de nye fotovogne. Dagens måleoperatør vil nemlig have selskab af en medarbejder fra politiet, som løbende vil fortælle fra vognen.
Så er det i dag, du kan du følge politiets fotovogne live på twitter, mens de blitzer for hurtige bilister.